b'\n_START_ARTICLE_\nOddfellows\n_START_PARAGRAPH_\nThe Oddfellow on ep\xc3\xa4poliittinen keskin\xc3\xa4isen avun j\xc3\xa4rjest\xc3\xb6 eli veljeskunta, joka perustettiin virallisesti vuonna 1810 Manchesterissa._NEWLINE_Veljeskunta kehittyi Englannissa 1700-luvulla, jolloin ei ollut hyvinvointivaltiota, kansallista terveydenhuoltoa tai sosiaaliturvaa. J\xc3\xa4rjest\xc3\xb6n tarkoituksena on turvata j\xc3\xa4senten ja heid\xc3\xa4n perheidens\xc3\xa4 toimeentulo sairauden ja vanhuuden varalta. J\xc3\xa4rjest\xc3\xb6ll\xc3\xa4 on my\xc3\xb6s neuvontapalvelu. Nyky\xc3\xa4\xc3\xa4n j\xc3\xa4rjest\xc3\xb6ll\xc3\xa4 on my\xc3\xb6s olutiltoja ja muuta virkistystoimintaa._NEWLINE_Legendan mukaan j\xc3\xa4rjest\xc3\xb6 juontaisi juurensa jo israelilaisten Baabelin vankeuteen 500-luvulle eaa._NEWLINE_Amerikan Yhdysvalloissa j\xc3\xa4rjest\xc3\xb6n jatkaja on I.O.O.F. eli Independent Order of Odd Fellows. Se on brittil\xc3\xa4ist\xc3\xa4 j\xc3\xa4rjest\xc3\xb6\xc3\xa4 laajempi, ja sill\xc3\xa4kin on ik\xc3\xa4\xc3\xa4 l\xc3\xa4hes 200 vuotta. Sen perusti Thomas Wildey Baltimoressa 26. huhtikuuta 1819._NEWLINE_Suomen Odd Fellow -j\xc3\xa4rjest\xc3\xb6 on l\xc3\xa4ht\xc3\xb6isin Yhdysvalloista, ja se saapui Suomeen Ruotsin kautta vuonna 1925. J\xc3\xa4rjest\xc3\xb6 on kaksikielinen. T\xc3\xa4ll\xc3\xa4 hetkell\xc3\xa4 j\xc3\xa4seni\xc3\xa4 on noin 8\xc2\xa0000._NEWLINE_Odd Fellow -j\xc3\xa4rjest\xc3\xb6 sekoitetaan usein vapaamuurariuteen, jota se toimintatavoiltaan muistuttaa. Se ei kuitenkaan ole vapaamuurarillinen._NEWLINE_Sen ulkoinen tunnusmerkki on kolme toisiinsa linkittynytt\xc3\xa4 lenkki\xc3\xa4, jotka kuvastavat yst\xc3\xa4vyytt\xc3\xa4, rakkautta ja totuutta._NEWLINE_Keskiajalla Englannissa syntyi merkitt\xc3\xa4v\xc3\xa4 kilta- ja ammattikuntalaitos edist\xc3\xa4m\xc3\xa4\xc3\xa4n ja harjoittamaan tiettyj\xc3\xa4 ammatteja ja elinkeinoja. Ammattikuntaj\xc3\xa4rjestelm\xc3\xa4 sis\xc3\xa4lsi tiukkoja s\xc3\xa4\xc3\xa4nt\xc3\xb6j\xc3\xa4 eri ammattiluokille tarkoituksena suojata ammattisalaisuuksia ja k\xc3\xa4sity\xc3\xb6taitoa._NEWLINE_Yhteiskunnan sosiaalisen lains\xc3\xa4\xc3\xa4d\xc3\xa4nn\xc3\xb6n puute johti siihen, ett\xc3\xa4 killat ja ammattikunnat elinkeinoel\xc3\xa4m\xc3\xa4\xc3\xa4n yhdist\xc3\xa4vien teht\xc3\xa4vien lis\xc3\xa4ksi my\xc3\xb6s ottivat teht\xc3\xa4v\xc3\xa4kseen auttaa j\xc3\xa4seni\xc3\xa4\xc3\xa4n ja heid\xc3\xa4n perheit\xc3\xa4\xc3\xa4n ty\xc3\xb6tt\xc3\xb6myys-, sairaus- ja kuolintapauksissa. V\xc3\xa4ltt\xc3\xa4\xc3\xa4kseen ulkopuolisten sis\xc3\xa4\xc3\xa4np\xc3\xa4\xc3\xa4syn kokouksiin k\xc3\xa4ytettiin sis\xc3\xa4\xc3\xa4np\xc3\xa4\xc3\xa4syn yhteydess\xc3\xa4 tunnussanoja ja -merkkej\xc3\xa4._NEWLINE_V\xc3\xa4hitellen kiltojen ja ammattikuntien alkuper\xc3\xa4inen merkitys heikkeni ja j\xc3\xa4ljelle j\xc3\xa4i se toiminnan osuus, joka perustui yhteenkuuluvaisuuteen ja sis\xc3\xa4iseen avunantoon. T\xc3\xa4m\xc3\xa4 kehitys on vaikuttanut sellaiseen merkitt\xc3\xa4v\xc3\xa4\xc3\xa4n yhdistys- ja veljeskuntatoimintaan, jolle tunnusomaista on ihanteellisten eettisten oppien ja k\xc3\xa4yt\xc3\xa4nn\xc3\xb6n avustustoiminnan harjoittaminen. Odd Fellow -veljeskunnan juuret ovat todenn\xc3\xa4k\xc3\xb6isesti t\xc3\xa4ss\xc3\xa4 yhteiskuntakehityksess\xc3\xa4. _NEWLINE_Varmuudella ei voida sanoa, miten Odd Fellow sai alkunsa. Er\xc3\xa4\xc3\xa4ss\xc3\xa4 museossa Hardwichiss\xc3\xa4, Skotlannissa s\xc3\xa4ilytet\xc3\xa4\xc3\xa4n pergamentille kirjoitettua Odd Fellow -seuralle annettua vapaakirjett\xc3\xa4. Kirje on p\xc3\xa4iv\xc3\xa4tty 7. toukokuuta 1643, mutta v\xc3\xa4itet\xc3\xa4\xc3\xa4n, ett\xc3\xa4 Odd Fellow -veljeskunta olisi perustettu yli sata vuotta aikaisemmin eli 5. helmikuuta 1537. Englantilaisessa kirjallisuudessa mainitaan Odd Fellow ensimm\xc3\xa4isen kerran tiet\xc3\xa4\xc3\xa4ksemme 1745. Siin\xc3\xa4 ei kuitenkaan anneta l\xc3\xa4hempi\xc3\xa4 tietoja j\xc3\xa4rjest\xc3\xb6st\xc3\xa4 tai sen toiminnasta.\n_START_SECTION_\nKritiikki\n_START_PARAGRAPH_\nJ\xc3\xa4rjest\xc3\xb6\xc3\xa4 pidet\xc3\xa4\xc3\xa4n vapaamuurarien tapaan salaseurana, vaikka se itse sen kielt\xc3\xa4\xc3\xa4kin.'